title: Yalestaca dem finyegede (trutca ke Boudin)
text: Boudin gu yalestaca ke Chardin va int volaun koswar ise mali 1853 vaon miv toz ligner. Yalestaca dem finyegede va cugunaykafa felilera ke Boudin soe ixam vrutar, is va dace laouca icde pinta dum finyegede dem kramteukamaf cot vides va conyuta ke mebelafa kogabera, is moekote koe taltefa pakava ruldasa vas bloytum is blafotafi festki koe razeka. Lingeks kulaf is ksevakiraf va rostela va uguca is afiuca pu yalestaca getcar, solve ludev nope bata wilufa is rustonafa lingerinda yarter.